മഴക്കെടുതി : ദുരിതാശ്വാസ പ്രവര്ത്തനങ്ങള്ക്ക് സര്ക്കാരിന് പിന്തുണ പ്രഖ്യാപിച്ച് പ്രതിപക്ഷ നേതാവ് തിരുവനന്തപുരം: സംസ്ഥാനത്ത് കനത്ത മഴ തുടരുകയാണ്. മഴക്കെടുതി സംബന്ധിച്ച് മുഖ്യമന്ത്രിയുമായി സംസാരിച്ചു. ദുരിതാശ്വാസ പ്രവര്ത്തനങ്ങള്ക്ക് പ്രതിപക്ഷത്തിന്റെ പൂര്ണ പിന്തുണയും സഹകരണവും അറിയിച്ചു. രണ്ട് ദിവസമായി തുടരുന്ന മഴയില് പലയിടത്തും വീടുകളും കൃഷിയും നശിച്ചു. പുഴകള് കരകവിഞ്ഞൊഴുകുന്നു. കടല് പ്രക്ഷുബ്ദമാണ്. ഡാമുകള് തുറന്നു. ഉരുള് പൊട്ടല് ഭീഷണി നിലനില്ക്കുന്നു. എല്ലാവരും ജാഗ്രത പാലിക്കണം. അനാവശ്യ യത്രകള് ഒഴിവാക്കണം. ഈ മഴ ദിനങ്ങളില് ജീവഹാനിയും കൂടുതല് നാശനഷ്ടങ്ങളും ഉണ്ടാകാതെ നോക്കാം. എല്ലാ കോണ്ഗ്രസ്, യു.ഡി.എഫ് പ്രവര്ത്തകരും മഴക്കെടുതിയില് വലയുന്നവരെ സഹായിക്കാന് മുന്നോട്ട് വരണം. സര്ക്കാര് സംവിധാനങ്ങള് അങ്ങേയറ്റം കാര്യക്ഷമമായി പ്രവര്ത്തിക്കുമെന്ന് ഉറപ്പു വരുത്തുകയും വേണം.